На основу члана 32. Закона о локалној самоуправи (''Службени гласник РС'' , број 129/07), члана 11. Закона о финасирању локалне самоуправе (''Службени гласник РС'' ,број 62/2006 ...125/14) и члана 37. Статута Града Ниша (''Службени лист Града Ниша '', број 88/2008),  Скупштина Града Ниша, на седници од  ___________. године, донела је 

ОДЛУКУ
О ЛОКАЛНИМ КОМУНАЛНИМ ТАКСАМА

Члан 1.
Овом одлуком уводе се локалне комуналне таксе за коришћење права, предмета и услуга на тетиторији Града Ниша и утврђују обвезници, висина, олакшице, рокови и начин плаћања локалне комуналне таксе. 

Члан 2.
    Локалне комуналне таксе уводе се за : 
  1.  истицање фирме на пословном простору, 
	2.  коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене повшине, бандере и сл.), 
	3.  држање моторних друмских и прикључних возила, осим пољопривредних возила и машина,
	4.  коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности, 
  5.  држање средстава за игру ('' забавне игре'' ), 
  6.  коришћење слободних површина за кампове постављање шатора или друге објекте привременог коришћења, 
  7.  заузеће јавне површине грађевинским матријалом и за извођење грађевинских радова,
         8.  коришћење простора за паркирање друмских моторних и прикључних возила на уређеним и обележеним паркинг местима.
Члан 3.
Обвезник локалне комуналне таксе је корисник права, предмета и услуга за чије је коришћење прописано плаћање локалне комуналне таксе. 
Члан 4. 
Висина локалне комуналне таксе зависи од врсте делатности, површине, техничко употребних карактеристика објекта, величине правног лица у смислу закона којим се уређује рачуноводство, делова територије, односно зоне у којима се налазе објекти, предмети или врше услуге за које се плаћа комунална такса . 
Члан 5. 
Износи таксе прописују се тарифом локалних комуналних такси. Тарифа локалних комуналних такси садржи 8 тарифних бројева и саставни је део одлуке. 
Члан 6. 
Овом одлуком одређују се делови територије, односно зоне у којима се налазе објекти, површине, односно предмети или врше услуге, а на основу којих се утврђује висина локалне комуналне таксе из члана 2. став 1. тачка 1, 2, 3, 4, 5, 6. и 7. ове Одлуке, и то: 
БИД -зона унапређеног пословања је простор обухваћен: 
Левом страном улице Николе Пашића, од раскрснице улице Косте Стаменковића до улице Обреновићеве, лева страна улице Обреновићеве од раскрснице са улицом Николе Пашића до раскрснице са улицом Цара Душана, левом страном улице Цара Душана од раскрснице са улицом Обреновићевом до раскрснице са улицом Косте Стаменковића и левом страном улице Косте Стаменковића од раскрснице са улицом Цара Душана до раскрснице са улицом Николе Пашића. 
ЦЕНТРАЛНА ЗОНА обухвата Трг краља Милана, Обреновићеву (осим дела обухваћеног БИД зоном), простор Нишке тврђаве, ТПЦ Калча и парк Светог Саве. 
ЕКСТРА ЗОНА обухвата подземни пролаз и то ТЦ''Центар'', ''Горча'', ''City passage'', Кеј Кола српских сестара, Кеј Мике Палигорића,улица Ђуке Динић,Јадранска до моста Младости, лева обала Нишаве између Тврђавског моста и моста Младости, улица Вожда Карађорђа до раскрснице са улицом Краља Стевана Првовенчаног, део улице Светозара Марковића од улице Обреновићеве до улице Наде Томић, улица Николе Пашића осим дела који обухвата БИД-зону, Синђелићев Трг, Булевар Немањића од броја 46, до раскрснице са улицом Бошка Бухе, улица 9.Бригаде и сви садржаји у склопу парка ''Чаир''. 
I ЗОНА обухвата простор захваћен улицама 7.Јули до раскрснице са Првомајском, Првомајском до улице Цара Душана, ул.Цара Душана до улице Мије Петровића, Мије Петровића до Трга Учитељ Тасе, Трг Учитељ Тасе, Рајићевом до Епископске, истом до Трга 14.Октобар, Трг 14.Октобар, Хиландарска, улица Саве Ковачевића, Југ Богданова, Трг Краља Александра Ујединитеља, Соколска, Генерала Милојка Лешјанина до пружног прелаза, Кнегиње Љубице, булевар 12.Фебруар, Ратка Павловића, Књажевачка и улица Краља Стевана Првовенчаног. Део улице 7.Јули до Првомајске, Булевар Немањића до раскрснице са Византијским булеваром, осим дела од 46 до улице Бошка Бухе укључујући и јавне површине раскрснице, Вожда Карађорђа и Булевар др.Зорана Ђинђића до укрштања са Рентгеновом улицом. 
Подручје Нишке Бање које обухвата улице: Трг Републике, Синђелићева до цркве Светог Илије и Рузвелтова до гробља. 
II ЗОНА обухвата све улице у простору захваћеном улицама: Мајаковског, Булевар Медијана, Матејевачки пут, Коче капетана, Сомборска, Косовке девојке, Булевар Николе Тесле, Александра Медведева, Винаверова, Симе Матавуља, Даничићева, Шумадијска, Трг Мије Станимировића, Димитрија Туцовића, Жртава фашизма, Носилаца Карађорђеве звезде, војводе Путника, Змаја од Ноћаја, Рудничка, Горичка, Његошева, Старца Вујадина, Трг Николе Дражића, Душана Поповића, Трошарина, Булевар Светог Цара Константина до улице Мајаковског, а које нису дефинисане у другим зонама. 
Подручје Нишке Бање које обухвата улице: остале улице у Нишкој Бањи и улице у насељу Никола Тесла: Булевар Светог Цара Константина и Заплањска улица. 
III ЗОНА обухвата делове насеља који нису обухваћени другим зонама: Ратко Павловић, Бранко Мишић Каменко, Моша Пијаде, Чалије, Делијски вис, Црвена Звезда, Палилула, Расадник, Гаврило Принцип, Бубањ, Ледена стена, Ђуке Динић, Ратко Јовић, Бранко Бјеговић, Милка Протић, насеље 9. Мај, село Медошевац, Доња Врежина и Брзи Брод. 
IV ЗОНА обухвата: Поповац, Паси Пољану, Доњи Комрен, Горњи Комрен. 
V ЗОНА обухвата : подручје осталих насељених места на територији Града Ниша (сеоска подручја).
Члан 7. 
	Зоне на основу којих се утврђује локална комунална такса из члана 2. став 1. тачка 8. ове Одлуке прописане су Одлуком о јавним паркиралиштима Града Ниша.

Члан 8.

Таксена обавеза настаје даном почетка коришћења права, предмета или услуга за чије коришћење је прописано плаћање локалне комуналне таксе. Таксена обавеза траје док траје коришћење права, предмета или услуга.
 
Члан 9. 
Обвезник локалне комуналне таксе је дужан да, пре почетка коришћења права, предмета или услуга, за чије је коришћење прописано плаћање локалне комуналне таксе, прибави одобрење општинске управе градских општина, осим обвезника локалне комуналне таксе из члана 2. став 1. тачке 1, 3. и 8. ове Одлуке. 
Одобрење за коришћење права, предмета или услуга из члана 2. став 1. тачке 2, 4, 5, 6. и 7. ове Одлуке надлежни орган издаје за фискалну годину која траје, у смислу ове Одлуке, од 01. јануара до 31. децембра године за коју се издаје одобрење. 
Члан 10. 
Обвезник локалне комуналне таксе дужан је да, за коришћење права, предмета или услуга за чије коришћење је прописано плаћање локалне комуналне таксе, поднесе пријаву. Уколико обвезник локалне комуналне таксе не поднесе пријаву у року прописаном овом одлуком, обавеза се утврђује по службеној дужности на основу налаза надлежног инспектора.
Пријава се подноси посебно за сваки тарифини број из тарифе локалних комуналних такси утврђених чланом 5. став 1. ове Oдлуке, осим за тарифни број 1, тарифни број 3. и тарифини број 8. тачка 1. и 2 у року од 10 дана од дана добијања одобрења.
Пријава обвезника локалне комуналне таксе за истицање фирме на пословном простору подноси се у року од десет дана од дана почетка обављања делатности. 
Изглед и садржај пријаве је саставни део ове Одлуке. 
Обвезник је дужан да сваку промену (трајне или привремене одјаве делатности, промене делатности, промене локације објекта , стечаја или ликвидације и сл.) пријави надлежном органу у року од 10 дана од дана настале промене. 
Члан 11. 
Локалне комуналне таксе из члана 2. став 1. ове Одлуке утврђују се : 
-у годишњем износу за локалне комуналне таксе из тачке 1, 2. и 3. 
-у дневном износу за локалне комуналне таксе из тачке 4, 5, 6. и 7.
      -сразмерно времену коришћења за локалну комуналну таксу из тачке 8.

Члан 12. 
Наплату и контролу локалних комуналних такси, утврђених овом Одлуком, врши управа надлежна за послове утврђивања, контроле и наплате изворних прихода локалне самоуправе. 
Члан 13. 
       Приходи остварени од наплате локалне комуналне таксе, које су прописане овом одлуком, су изворни приходи Града и припадају буџету Града. Уплата прихода и става 1. овог члана врши се на уплатни рачун јавних прихода, који су прописани актима којима се уређује буџетски систем.

     Члан 14.
Локалне комуналне таксе не плаћају се за коришћење права, предмета и услуга од стране државних органа и организација и органа и организација Града Ниша. 
Члан 15. 
У погледу начина утврђивања, контроле и наплате таксене обавезе, а што није прописано овом oдлуком, примењују се одредбе Закона о пореском поступку и пореској администрацији и Закона о финансирању локалне самоуправе. 
Члан 16. 
Инспекцијиски надзор над применом ове одлуке врши комунална инспекција за локалне комуналне таксе из члана 2. став 1. тачке 2. до 8., осим за тачку 1. истог члана одлуке, над чијом применом надзор врши управа надлежна за послове утврђивања, контроле и наплате изворних прихода локалне самоуправе. 
Члан 17. 
Таксени обвезник, који не поднесе пријаву у роковима прописаним чланом 10. ове Одлуке, казниће се за прекршај, и то: 
-Физичко лице или одговорно лице у правном лицу новчаном казном у износу од 5.000 до 75.000 динара, 
-Предузетник новчаном казном у износу од 10.000 до 250.000 динара и
-Правно лице новчаном казном у износу од 50.000 до 1.000.000 динара. 

Члан 18. 
Ова Одлука ступа на снагу осмог дана од дана објављивања у Службеном листу Града Ниша, а примењиваће се од 01.01.2015. године. 
Члан 19. 
Ступањем на снагу ове Одлуке престаје да важи Одлука о локалним комуналним таксама (''Службени лист Града Ниша'' број 108/12, 29/13 и 5/14). 
Број: ____________  
       У Нишу, _________. године 

СКУПШТИНА ГРАДА НИША 

                                                                                                 Председник,

                                                                                             Проф.др.Миле Илић

ТАРИФА ЛОКАЛНИХ КОМУНАЛНИХ ТАКСИ 

Тарифни број 1 . 
Локална комунална такса за истицање фирме на пословном простору утврђује се на годишњем нивоу према величини правног лица у смислу закона којим се уређује рачуноводство, према регистрованој делатности обвезника, према годишњем приходу за мала правна лица и предузетнике и према зонама у којима се налазе објекти и то : 
	Централна
зона	Екстра
зона	Прва
зона	Друга
зона	Трећа
зона	Четврта
зона	Пета
зона	
Обвезници који обављају регистроване делатности*	420.000	378.000	336.000	294.000	238.000	196.000	154.000	
Велика правна лица	161.800	154.000	126.000	112.000	98.000	84.000	56.000	
Средња правна лица	98.000	84.000	70.000	56.000	42.000	28.000	14.000	
Микро и мала правна лица и предузетници са приходом преко 50.000.000	98.000	84.000	70.000	56.000	42.000	28.000	14.000	

*регистроване делатности су делатности банкарства (грана 64.1; група 64.19), осигурања имовине и лица (грана 65.1; група 65.11 и 65.12), трговином нафте и дериватима нафте (грана 46.7; група 46.71 и грана 47.3; група 47.30), трговином на велико дуванским проиводима (грана 46.3; група 46.30), поштанских (грана 53.1; група 53.10), мобилних (грана 61.2; група 61.20) и телефонских услуга (грана 61.9; група 61.90), електропривреде (грана 35.1; група 35.11, 35.12, 35.13, 35,14), казина (грана92.0; група 92.00), коцкарница (грана 92.0; група 92.00), кладионица (грана 92.0; група 92.00), бинго сала (грана 92.0; група 92.00) и пружања коцкарских услуга (грана 92.0; група 92.00), ноћних барова (грана 93.2; група 93.29), дискотека (грана 93.2; група 93.29) и сл. а које су на основу класификације делатности сврстане у гране и групе.
 Напомена: 
1.	 Фирма, у смислу ове Одлуке, јесте сваки истакнути назив или име које упућује на то да правно или физичко лице обавља одређену делатност;
2.	 Ако се на једном пословном објекту налази више истакнутих фирми истог обезника такса се плаћа само за једну фирму;
3.	 Локална комунална за истицање фирме на пословном простору плаћа се за седиште, представништво или пословну јединицу правног лица на територији Града Ниша;
4.	 Обвезници који на територији Града Ниша поседују више објеката, локалну комуналну таксу за истицање фирме на пословном простору плаћају за један објекат који је у зони за коју је утврђен највиши износ комуналне таксе, а за сваки други пословни објркат плаћају комуналну таксу у висини од 10% прописане таксе у зони за коју је утврђен највиши износ комуналне таксе;
5.	 Локалну комуналну таксу по овом тарифном броју решењем утврђује и наплаћује, у име и за рачун Града, управа надлежна за послове утврђивања, контроле и наплате изворних прихода локалне самоуправе;
6.	 Локална комунална такса за истицање фирме на пословном простору утврђује се у годишњем износу, а плаћа се месечно у року од петнаест дана по истеку месеца за претходни месец . До доношења решења о утврђивању таксе за текућу годину, такса се плаћа аконтационо у висини обавезе за последњи месец у години која претходи години за коју се утврђује таксена обавеза;
7.	 Комуналну таксу из овог тарифног броја, таксени обвезници у ''BID''-зони унапређеног пословањаплаћају увећану за 20% од износа утврђеног за ЦЕНТРАЛНУ ЗОНУ. Комунална такса из овог тарифног броја наплаћена од таксених обвезника у  ''BID'' зони користиће се за унапређење рада и пословања ''BID'' зоне.

	
	Тарифни број 2.

Локална комунална такса за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.) и који су видљиви са јавне површине, одређује се по комаду на годишњем нивоу у износу од 20% од законом прописаног највећег износа комуналне таксе за истицање фирме на пословном простору, према величини правног лица у смислу закона којим се уређује рачуноводство, према регистрованој делатности обвезника, према годишњем приходу за мала правна лица и предузетнике и према зонама, и то: 

	Централна
зона	Екстра
зона	Прва
зона	Друга
зона	Трећа
зона	Четврта
зона	Пета
зона	
Обвезници који обављају регистроване делатности*	107.920	97.128	86.336	75.544	64.752	53.960	43.168	
Велика правна лица	32.376	29.138	25.900	22.663	19.425	16.188	12.953	
Средња правна лица	21.584	19.426	17.268	15.110	12.952	10.794	8.636	
Микро и мала правна лица и предузетници са приходом преко 50.000.000	21.584	19.426	17.268	15.110	12.952	10.794	8.636	

*регистроване делатности су делатности банкарства (грана 64.1; група 64.19), осигурања имовине и лица (грана 65.1; група 65.11 и 65.12), трговином нафте и дериватима нафте (грана 46.7; група 46.71 и грана 47.3; група 47.30), трговином на велико дуванским проиводима (грана 46.3; група 46.30), поштанских (грана 53.1; група 53.10), мобилних (грана 61.2; група 61.20) и телефонских услуга (грана 61.9; група 61.90), електропривреде (грана 35.1; група 35.11, 35.12, 35.13, 35,14), казина (грана92.0; група 92.00), коцкарница (грана 92.0; група 92.00), кладионица (грана 92.0; група 92.00), бинго сала (грана 92.0; група 92.00) и пружања коцкарских услуга (грана 92.0; група 92.00), ноћних барова (грана 93.2; група 93.29), дискотека (грана 93.2; група 93.29) и сл. а које су на основу класификације делатности сврстане у гране и групе. 
Напомена: 
1) Локална комунална такса за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.) и који су видљиви са јавне површине, утврђује се у годишњем износу, сразмерно времену коришћења. 
2) Локална комунална такса за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.) и који су видљиви са јавне површине, решењем утврђује и наплаћује управа надлежна за утврђивање, наплату и контролу изворних прихода локалне самоуправе по добијању одобрења од надлежних општинских управа градских општина. Одобрење обавезно садржи, поред локације и трајања коришћења, и следеће податке: 
-за правна лица: назив обвезника, адресу седишта, порески индетификациони број (ПИБ), матични број и текући рачун;
-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

        3) Комунална такса из овог тарифног броја плаћа се у року од 15 дана од дана уручења решења о утврђивању обавезе. 
4) Таксени обвезници из овог тарифног броја који користе рекламне паное, укључујући и исписивање и истицање фирме ван пословног простора на више локација, таксену обавезу плаћају за сваку локацију. 
	5) Таксени обвезници из овог тарифног броја који користе рекламне паное, укључујући и исписивање и истицање фирме ван пословног простора на основу уговора о коришћењу места за оглашавање у складу са Правилником о избору корисника места за оглашавање и Одлуком о оглашавању на територији града Ниша, таксену обавезу плаћају умањену за 75%. 

Тарифни број 3. 

Такса за држање моторних, друмских и прикључних возила, осим пољопривредних возила и машина, која се плаћа приликом регистрације возила, утврђује се у следећим износима: 

1) за теретна возила:
-за камионе до 2 t носивости   1.500,00 динара,   
-за камионе од 2 t до 5 t носивости   2.000,00 динара,  
-за камионе од 5 t до 12 t носивости   3.500,00 динара, 
-за камионе преко 12 t носивости   5.000,00 динара;  

2) за теретне и радне приколице (за путничке аутомобиле)   500 динара;  

3) за путничка возила:
-до 1.150 cm3 500 динара  
-преко 1.150 cm3 до 1.300 cm3   1.000,00 динара,  
-преко 1.300 cm3 до 1.600 cm3   1.500,00 динара,   
-преко 1.600 cm3 до 2.000 cm3   2.000,00 динара,  
-преко 2.000 cm3 до 3.000 cm3   3.000,00 динара,  
-преко 3.000 cm3    5.000,00 динара;  

4) за мотоцикле:
-до 125 cm3   400,00 динара,  
-преко 125 cm3 до 250 cm3   600,00 динара,  
-преко 250 cm3 до 500 cm3   1.000,00 динара,  
-преко 500 cm3 до 1.200 cm3   1.200,00 динара, 
-преко 1.200 cm3   1.500,00 динара;  

5) за аутобусе и комби бусеве 50 динара по регистрованом седишту; 

6) за прикључна возила: теретне приколице, полуприколице и специјалне теретне приколице за превоз одређених врста терета:
-1t носивости   400,00 динара, 
-од 1 t до 5 t носивости   700,00 динара,  
-од 5 t до 10 t носивости   900,00 динара,  
-од 10 t до 12 t носивости   1.300,00 динара,  
-носивости преко 12 t   2.000,00 динара;  

7) за вучна возила (тегљаче):
-чија је снага мотора до 66 киловата   1.500,00 динара,  
-чија је снага мотора од 66-96 киловата   2.000,00 динара,  
-чија је снага мотора од 96-132 киловата   2.500,00 динара,  
-чија је снага мотора од 132-177 киловата   3.000,00 динара,  
-чија је снага мотора преко 177 киловата   4.000,00 динара;  

8) за радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела 1.000 динара.  

Напомена: 
1) 	Локалну комуналну таксу за држање моторних друмских и прикључних возила, осим пољопривредних возила и машина не плаћају државни органи и органи локалне самоуправе, организације и установе и јавна предузећа за специјална возила, која су у непосредној функцији обављања комуналне делатности. 
2) 	У специјална возила спадају следећа друмска возила: хладњаче, цистерне, покретне ауто радионице, ауто дизалице, возила за одвоз смећа и чишћење улица и возила за превоз посмртних остатака. 
3) 	Локална комунална такса из овог тарифног броја не плаћа се за путничка возила и друга превозна средства инвалидних и хендикепираних лица са 80 и више процената телесног оштећења, под условом да им возило служи за личну употребу. 

Тарифни број 4.

Локална комунална такса за коришћење простора на јавним површинама или испред пословних просторија у пословне сврхе, осим ради продаје штампе, књига или других публикација, производа старих или уметничких заната и домаће радиности утврђује се по 1м2 коришћеног простора у дневном износу, и то: 
1.	За коришћење простора на јавним површинама за постављање киоска:

З О Н А	За продају дуванских производа, готових прехрамбених производа и пружање угоститељских услуга по 1м2 дневно	За продају лутријских тикета и карата, обављање производних делатности и пословних услуга по 1м2 дневно	За продају сувенира, бижутерије и цвећа и вршење занатских услуга по 1м2 дневно	
Централна и БИД зона	39	28	15	
Екстра зона	35	27	13	
I зона	27	20	12	
II зона	20	17	8	
III зона	15	12	5	
IV зона	15	12	5	
V зона	15	12	5	

2.	 За коришћење простора испред пословних просторија за постављање башти отвореног или затвореног типа:

З О Н А	Башта отвореног типа по 1м2 дневно	Башта затвореног типа по 1м2 дневно	
Централна и БИД зона	52	104	
Екстра зона	45	90	
I зона	39	78	
II зона	26	52	
III зона	20	40	
IV зона	20	40	
V зона	20	40	
  
3.	  За коришћење простора на јавним површинама за постављање тенди када се јавна површина не користи за баште отвореног типа:

З О Н А	Башта отвореног типа по 1м2 дневно	
Централна и БИД зона	26	
Екстра зона	22	
I зона	20	
II зона	13	
III зона	10	
IV зона	10	
V зона	10	

4.	 За коришћење простора на јавним површинама за постављање жардињера и других објеката:

З О Н А	По 1м2 дневно	
Централна и БИД зона	52	
Екстра зона	45	
I зона	39	
II зона	26	
III зона	20	
IV зона	20	
V зона	20	

5.	За коришћење простора на јавним површинама за постављање продајних тезги и пултова:

З О Н А	По 1м2 дневно	
Централна и БИД зона	117	
Екстра зона	104	
I зона	91	
II зона	78	
III зона	65	
IV зона	65	
V зона	65	

6.	За коришћење простора на јавним површинама за постављање банкомате, аутомата, апарата и расхладних уређаја:

З О Н А	За банкомате по 1м2 дневно	За аутомате, апарате и расхладне уређаје по 1м2 дневно	
Централна и БИД зона	250	170	
Екстра зона	230	160	
I зона	200	130	
II зона	180	65	
III зона	160	40	
IV зона	160	40	
V зона	160	40	

7.	За коришћење јавних површина за депоновање и излагање робе и огревног материјала:

З О Н А	По 1м2 дневно	
Централна и БИД зона	78	
Екстра зона	65	
I зона	52	
II зона	39	
III зона	26	
IV зона	26	
V зона	26	

8.	За коришћење простора на јавним површинама за пословне манифестације:

ЛОКАЦИЈА	По 1м2 дневно	
Трг Краља Милана, ул.Копитарева, ул.Обреновићева и Нишка Тврђава	720	
Парк Чаир, Парк Светог Саве и Трг Републике у Нишкој бањи	520	

9.	За коришћење простора на јавним површинама за изнајмљивање дечијих аутомобила, мотора, возића и сл.:

ВРСТА 	По комаду дневно	
За дечије аутомобиле, моторе и сл.	78	
За дечије возиће по седећем месту	30	

10.	За коришћење простора на јавним површинама за постављање телефонских говорница 65 динара по апарату дневно.

11.	За коришћење простора на јавним површинама за постављање бандера и самостојећих ормана са опремом за комуналне инсталације (трафо станице, струјомери, поштански сандучићи и сл.) 10 динара по комаду дневно.

Напомена: 
1) Комуналну таксу за коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности решењем утврђује и наплаћује управа надлежна за утврђивање, наплату и контролу изворних прихода локалне самоуправе по добијању одобрења од надлежних општинских управа градских општина. Одобрење обавезно садржи, поред врсте, локације и трајања заузећа, и следеће податке: 
-за правна лица: назив обвезника, адресу седишта, порески индетификациони број (ПИБ), матични број и текући рачун;
-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун;
-за физичка лица: име и презиме обвезника, адресу пребивалишта, јединствени матични број грађана  (ЈМБГ) и текући рачун. 

2) Обвезници локалне комуналне таксе дужни су да комуналну таксу из овог тарифног броја плаћају месечно до 15. у месецу за претходни месец. 
3) Локална комунална такса из тачке 3. овог члана утврђује се и наплаћује за заузеће јавне површине обвезника локалне комуналне таксе када исти не користе јавну површину за баште отвореног типа. Ова такса обрачунава се и наплаћује по м2 склопљене тенде.
4) Износ локалне комуналне таксе из тачке 1. и 2. овог Тарифног броја умањиће се за 10% за сваког запосленог радника, осим оснивача, а највише за 50%. Обвезник је дужан да приликом подношења захтева за одобрење заузећа јавне површине достави доказе о запосленим радницима. Касније достављени докази немају утицај на утврђивање висине ове комуналне таксе.
Уколико обвезник који има право на умањење по основу запослених радника, користи простор на јавним површинама или испред пословних просторија у пословне сврхе на више локација, остварује право на умањење за свако ново заузеће јавне површине за просечан број запослених према броју заузетих јавних површина.

Тарифни број 5. 
Локална комунална такса за држање средстава за игру (''забавне игре'') утврђује се за свако средство дневно, и то: 
З О Н А	ИЗНОС У ДИН.	
централна и БИД зона	31	
екстра зона	28	
I зона	26	
II, III, IV и V зона	24	

Напомена: 
1) Обвезник локалне комуналне таксе за држање средстава за игру (''забавне игре'') је физичко лице, предузетник или правно лице које држи средства и апарате за забавне игре на рачунарима, симулаторима, видео аутоматима, флиперима, билијар, пикадо, стони фудбал и сл. 
2) Таксени обвезник је дужан да пријави средства и апарате за забавне игре општинским управама градских општина. Пријава садржи: име и презиме држаоца, адресу места држања апарата, врсту, марку, тип и серијски број апарата и датум почетка обављања делатности. 
3) Локалну комуналну такси из овог тарифног броја решењем утврђује и наплаћује управа надлежна за утврђивање, наплату и контролу изворних прихода локалне самоуправе по добијању одобрења од надлежних општинских управа градских општина. Одобрење обавезно садржи, поред броја средстава за игру, локације и трајања заузећа, и следеће податке: 
-за правна лица: назив обвезника, адресу седишта, порески индетификациони број (ПИБ), матични број и текући рачун;
-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

4) Обвезници локалне комуналне таксе решењем утврђену таксену обавезу плаћају у року од 15 дана од дана уручења решења о утврђивању обавезе.
3) Обевзници локлане комуналне таксе из овог тарифног броја дужни су да приликом подношења захтева за издавање одобрења за заузеће јавне површине доставе уверење надлежне управе о измиреним обавезама за претходни период заузећа. 

Тарифни број 6. 
Локална комунална такса за коришћење слободних површина за кампове, постављање шатора или други објекти привременог коришћења утврђује се по 1м2  коришћеног простора, у дневном износу и тo: 

З О Н А	ИЗНОС У ДИН.	
централа и екстра зона	20	
I зона	15	
II зона	10	
III зона	10	
IV зона	10	
V зона	10	

Напомена: 
1) Локална комунална такса за коришћење слободних површина за кампове, постављање шатора или друге објекте привременог коришћења решењем утврђује и наплаћује управа надлежна за утврђивање, наплату и контролу изворних прихода локалне самоуправе по добијању одобрења од надлежних општинских управа градских општина. Одобрење обавезно садржи, поред локације и трајања заузећа, и следеће податке: 
-за правна лица: назив обвезника, адресу седишта, порески индетификациони број (ПИБ), матични број и текући рачун;
-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.
2) У централној и екстра зони није дозвољено коришћење слободних површина за кампове, постављање шатора или друге објекте привременог коришћења, осим простора у парку ''Чаир'' и простора ''Нишке тврђаве''. 
3) Обвезници локалне комуналне таксе решењем утврђену таксену обавезу плаћају у року од 15 дана од дана уручења решења о утврђивању обавезе. 
4) Локална комунална такса за коришћење слободних површина за кампове, постављање шатора или друге објекте привременог коришћења не плаћа се за концерте хуманитарног карактера и културне манифестације под покровитељством Града Ниша. 
3) Обевзници локлане комуналне таксе из овог тарифног броја дужни су да приликом подношења захтева за издавање одобрења за заузеће јавне површине доставе уверење надлежне управе о измиреним обавезама за претходни период заузећа. 

Тарифни број 7. 
Локална комунална такса за заузеће јавне површине грађевинским материјалом и за извођење грађевинских радова утврђује се дневно по 1м2, односно дужном метру и то: 
1) За заузеће јавне површине грађевинским материјалом такса се плаћа по 1м2 заузете површине дневно и то: 
З О Н А	ИЗНОС У ДИН. 	
Централна и БИД	90 	
Екстра	70 	
I зона	50 	
II зона	40 	
II, IV и V зона	30 	

2) за извођење грађевинских радова који захтевају раскопавање јавне површине, такса се плаћа по дужном метру, дневно 20 динара. 
Напомена: 
1) Локалну комуналну таксу из овог тарифног броја решењем утврђује и наплаћује управа надлежна за утврђивање, наплату и контролу изворних прихода локалне самоуправе, по добијању одобрења од надлежних општинских управа градских општина. Одобрење обавезно садржи, поред локације и трајања заузећа, и  следеће податке: 
-за правна лица: назив обвезника, адресу седишта, порески индетификациони број (ПИБ), матични број и текући рачун;
-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун;
-за физичка лица: име и презиме обвезника, адресу пребивалишта, јединствени матични број грађана  (ЈМБГ) и текући рачун. 
2) Обвезници локалне комуналне таксе решењем утврђену таксену обавезу плаћају у року од 15 дана од дана уручења решења о утврђивању обавезе. 
3) Обевзници локлане комуналне таксе из овог тарифног броја дужни су да приликом подношења захтева за издавање одобрења за заузеће јавне површине доставе уверење надлежне управе о измиреним обавезама за претходни период заузећа. 

Тарифни број 8. 

      Утврђује се локална комунална такса за коришћење простора за паркирање друмских, моторних и прикључних возила на уређеним и обележеним местима, за коришћење:   
1.	посебно обележеног паркинг места (зонирано резервисано паркинг место) за паркирање једног путничког возила, по решењу надлежне управе:

	  I и Екстра зона	II зона	ван зоне	
дневно	650,00 	450,00	300,00 	
месечно	18.658,00 	12.439,00 	8.707,00 	
годишње             	186.580,00 	124.390,00 	87.070,00 	

2. посебно обележеног паркинг места (зонирано резервисано паркинг место) за паркирање једног теретног возила или аутобуса паркираних на посебно предвиђеним местима, по решењу надлежне управе:
	  I и Екстра зона	II зона	ван зоне	
дневно	1.000,00 	750,00 	400,00 	
месечно	25.000,00 	20.000,00 	10.000,00 	
годишње             	250.000,00 	200.000,00 	100.000,00 	

         3. паркинг места за паркирање друмских, моторних возила на уређеним и обележеним местима, по паркинг месту:
	  Екстра зона	I зона	II зона	посебна паркиралишта	
годишње	12.500,00	9.000,00	5000,00	6.500,00	

Н а п о м е н а:
1)	Обвезник локалне комуналне таксе из тачке 1 и 2 овог тарифног броја је корисник простора за паркирање
2)	Обвезник локалне комуналне таксе из тачке 3 овог тарифног броја је јавно комунално предузеће коме је поверено обављање комуналне делатности управљања јавним паркиралиштима на територији града Ниша. 
3)	Локална комунална такса из тачке 1 и 2 овог тарифног броја утврђује се према зони у којој се паркинг место налази, сразмерно времену коришћења.
4)	Локална комунална такса из тачке 3 овог тарифног броја утврђује се у годишњем износу према броју паркинг места у одговарајућој зони. 
5)	Ако више корисника заједнички користе посебно обележени паркинг простор, висина утврђене обавезе распоређује се на све кориснике у истом износу. 
6)	Локална комунална такса из тачке 1 и 2 овог тарифног броја плаћа се у року од 15 дана од дана добијања решења.
7)	Локална комунална такса из тачке 3 овог тарифног броја утврђује се у годишњем износу, а плаћа се у 12 (дванаест) једнаких месечних рата, до 15. у месецу за претходни месец. До доношења решења о утврђивању таксе за текућу годину, такса се плаћа аконтационо у висини обавезе за последњи месец у години која претходи години за коју се утврђује таксена обавеза.
8)	Такса из тачке 1 и 2 овог тарифног броја не плаћа се за возила државних органа и организација, дипломатских представништава, органа и организација територијалне аутономије и локалне самоуправе, возила здравствених и социјалних установа, за возила домаћих хуманитарних организација када обављају хуманитарне акције и за возила инвалида на општим паркинг местима.

О Б Р АЗ Л О Ж Е Њ Е

1.	Законски основ

Законски основ за доношење ове одлуке јесте члан 11. став 1. Закона о финансирању локалне самоуправе (''Службени гласник РС'', број 62/06, 47/11, 93/12, 99/13 и 125/14) којим је регулисано да скупштина јединице локалне смоуправе може уводити таксе за коришћење права, предмета и услуга, а чланом 6. истог закона регулисано је да су локалне комуналне таксе изворни приходи јединице локалне самоуправе остварени на њеној територији и приход су буџета града.
Чланом 37. став 1. тачка 7. Статута Града Ниша утврђена је надлежност Скупштине Града Ниша за доношење прописа и других општих аката.

2.	Разлози за доношење ове Одлуке

У складу са одредбама Закона о финансирању локалне самоуправе, Града Ниша је донео Одлуку о локалним комуналним таксама („Службени лист Града Ниша“ бр.108/12, 29/13 и 5/14). Како је у међувремену донет нови Закон о прекршајима, као и Одлука о комуналном реду („Службени лист Града Ниша“ бр.57/14), Одлука о постављању мањих монтажних објеката на териториији Града Ниша („Службени лист Града Ниша“ бр.3/08 и 57/14) , Одлука о оглашавању на  и територији Града Ниша („Службени лист Града Ниша“ бр.102/13) и Одлука о јавним паркиралиштима („Службени лист Града Ниша“ бр.2/12), неопходно је донети нову Одлуку о локалним комуналним таксама, која је усаглашена са наведеним прописима.
Такође је, у сарадњи са представницима Управе за комуналне делатности, енергетику и саобраћај, Управе за планирање и изградњу, Управе за имовину и инспекцијске послове, Управе за привреду, одрживи развој и заштиту животне средине, Комуналне полиције и градских општина, утврђено да у примени простојеће Одлуке постоје проблеми, да је у одређеним деловима непрецизна и неадекватна и да не одговара стварном стању ствари на терену, па је потребно исте прецизирати или регулисати на другачији начин.

3.	Објашњење појединачних решења

Закон о прекршајима на другачији начин регулише прописивање прекршајних казни, па су износи казни у овој Одлуци усаглашени са новим законским прописима.
У тарифном броју 1. износи локалне комуналне таксе за истицање фирме на пословном простору су усклађени са одредбама Закона о финансирању локалне самоуправе. Чланом 15а став 1, 2, 3, 4. и 5. наведеног Закона прописани су максимални износи ове таксе, а који су везани за износ просечне зараде на територији јединице локалне самоуправе у периоду јануар – август године која претходи години за коју се такса утврђује. На територији Града Ниша у периоду јануар – август 2014.године просечна зарада је износила 53.960,88 динара. У складу са наведеним одредбама, износ ове таксе је повећан за 40%, што је мање од максимално дозвољеног повећања.
Чланом 15б Закона о финансирању локалне самоуправе прописан је максимални износ Локалне комуналне таксе за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл), који износи 20% од одговарајућих максималних износа локалне комуналне таксе за истицање фирме на пословном простору. Тарифним бројем 2. увећана је локална комунална такса за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.) и који су видљиви са јавне површине, до максимално дозвољеног износа.
Тарифним бројем 4. прописана је локална комунална такса за коришћење простора на јавним површинама или испред пословних просторија у пословне сврхе, осим ради продаје штампе, књига или других публикација, производа старих или уметничких заната и домаће радиности. Одлуком о постављању мањих монтажних објеката на територији Града Ниша уређено је постављање башти отвореног и затвореног типа, док је старом Одлуком о локалним комуналним таскама била прописана такса за заузеће јавне површине летњим баштама. У том смислу је извршена измена Тарифног броја 4., тако да је сада прописана такса за баште отвореног типа и за баште затвореног типа. Овим тарифним бројем обухваћена је и комунална такса за постављање тенди, као врста заузећа јавне површине, и утврђиваће се за период када није у функцији башта отвореног типа и обрачунавати за површину коју заузима склопљена тенда.  Такође је повећан износ таксе за банкомате и пословне манифестације, док је за занатске услуге износ таксе смањен. 
Тарифним бројем 6. прописана је локална комунална такса за коришћење слободних површина за кампове, постављање шатора или други објекти привременог коришћења у мањем износу него у старој Одлуци, јер су површине које се заузимају велике, тако да је и износ таксе био непримерено велики.
	Тарифним бројем 7. прописана је локална комунална такса за заузеће јавне површине грађевинским материјалом и за извођење грађевинских радова. Старом Одлуком је било прописано умањење ове таксе од 20% уколико је подносилац захтева физичко лице. Како је примећено да је било честих злоупотреба права на ово умањење, исто је укинуто.
	Тарифним број 8. Прописана је локална комунална такса за коришћење простора за паркирање друмских, моторних и прикључних возила на уређеним и обележеним местима. Ова такса ће се обрачунавати за три категорије зонираних резервисаних паркинг места, и то за путничка возила, за теретна возила и аутовусе, према решењу надлежне управе и за паркинг места за паркирање друмских, моторних возила на уређеним и обележеним местима,  која служе за обављање комуналне делатности управљања јавним паркиралиштима јавном комуналном предузећу.

4.	Анализа ефеката

Ефекти који се очекују од доношења Одлуке о локалним комуналним таксама се огледају у повећању пројектованих прихода од локалне комуналне таксе за истицање фирме на пословном простору, од локалне комуналне таксе за коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.) и од локалне комуналне таксе за коришћење простора на јавним површинама или испред пословних просторија у пословне сврхе, осим ради продаје штампе, књига или других публикација, производа старих или уметничких заната и домаће радиности као и од локалне комуналне таксе за коришћење простора за паркирање друмских, моторних и прикључних возила на уређеним и обележеним местима .

5.	Процена фиансијских средстава потребних за спровођење одлуке

За спровођење ове одлуке није потребно обезбедити додатна средства у буџету Града Ниша.

УПРАВА ЗА ФИНАНСИЈЕ, ИЗВОРНЕ ПРИХОДЕ ЛОКАЛНЕ 
САМОУПРАВЕ И ЈАВНЕ НАБАВКЕ

	Н А Ч Е Л Н И К

	___________________
	Миљан Стевановић